10. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 598 της 9/28 Σεπτ. 1970 (ΦΕΚ Α΄ 198) Περί ιδρύσεως Επαρχιακών Γραφείων Οίκου Ναύτου (ΕΓΟΝ) εις 15 επιλιμένια Κέντρα της Χώρας. Έχοντες υπ’ όψιν: α)Το άρθρ. 5 του Νόμ. 6002/34 «περί προστασίας των ανέργων εργατών θαλάσσης και των οικογενειών αυτών» (ΦΕΚ 34 Α΄) και β)Την υπ’ αριθ. 545/30.7.70 γνώμην του Συμβουλίου της Επικρατείας, προτάσει του επί της Εμπορικής Ναυτιλίας Ημετέρου Υπουργού, απεφασίσαμεν και διατάσσομεν: Άρθρον μόνον.-Συνιστώνται Επαρχιακά Γραφεία Οίκου Ναύτου (ΕΓΟΝ), διοικούμενα υπό του εν Πειραιεί Οίκου Ναύτου και της παρά τούτω Διοικητικής Επιτροπής Οίκου Ναύτου (ΔΕΟΝ) δια των προϊσταμένων των αντιστοίχων τοπικών Λιμενικών Αρχών εις τα κάτωθι επιλιμένια Κέντρα της Χώρας: Άγιον Κήρυκον (Ικαρίας), Αλεξανδρούπολιν, Ηράκλειον, Θάσον, Ισθμίαν, Ιτέαν, Καλαμάταν, Κάσον, Κίμωλον, Κώ, Μόλυβον (Μυτιλήνης), Νυδρίου (Λευκάδος), Παξούς, Φούρνους Κορσεών, Χανιά. Εις τον αυτόν επί της Εμπορικής Ναυτιλίας Υπουργόν, ανατίθεμεν την δημοσίευσιν και εκτέλεσιν του παρόντος. Oίκος Ναύτου 19.Θ.γ.8-10 